cyanic-selkie/wikianc huggingface dataset:
Οδύσσεια
Ραψωδία ι: Ἀλκίνου ἀπόλογοι. Κυκλώπεια.
Ύστερα έφτασαν στη χώρα των Κυκλώπων όπου το ανήσυχο πνεύμα του Οδυσσέα τον έβαλε σε νέες περιπέτειες. Θέλοντας να μάθει τί είδους όντα κατοικούσαν αυτή την χώρα, μπήκε στη σπηλιά του Κύκλωπα Πολύφημου, που του καταβρόχθισε έξι συντρόφους. Τελικά με τεχνάσματα, μεθώντας, τυφλώνοντας και εξαπατώντας τον Κύκλωπα, μπόρεσε να διαφύγει.
Ραψωδία κ: Τὰ περὶ Αἰόλου καὶ Λαιστρυγόνων καὶ Κίρκης.
Ήρθαν μετά στο νησί του Αιόλου, του θεού των ανέμων. Αυτός τους καλοδέχτηκε κι όταν ήρθε η ώρα να φύγουν, έκλεισε μέσα σ’ ένα ασκό όλους τους ανέμους και τον έδωσε στον Οδυσσέα. Ελεύθερο άφησε μόνο τον Ζέφυρο, τον δυτικό άνεμο, που θα τους πήγαινε στην πατρίδα. Αλλά η απληστία των συντρόφων του που νόμισαν ότι ο Αίολος του είχε δώσει θησαυρούς, στάθηκε η καταστροφή τους. Ενώ φαινόταν πια η Ιθάκη, άνοιξαν τον ασκό και οι άνεμοι εξαπολύθηκαν.
Ραψωδία λ: Νέκυια.
Καθ’ υπόδειξιν της Κίρκης ο Οδυσσέας πηγαίνει στη χώρα των Κιμμερίων, όπου βασιλεύει το σκοτάδι. Ακολουθώντας τις οδηγίες της θεάς, καλεί τις ψυχές των νεκρών. Ο μάντης Τειρεσίας του αποκαλύπτει ότι ο Ποσειδώνας είναι οργισμένος μαζί του γιατί τύφλωσε τον γιο του Πολύφημο, αλλά προλέγει ότι θα σωθεί τελικά, θα τιμωρήσει τους μνηστήρες και θα έχει ήσυχο τέλος σε βαθιά γεράματα. Επίσης προφητεύει και κάποιες άλλες περιπέτειες του Οδυσσέα, μετά την μνηστηροφονία. Οι σύντροφοι που του απέμειναν θα σωθούν και αυτοί, αν δεν πειράξουν τις αγελάδες του Ήλιου που θα βρουν στο δρόμο τους.
Ύστερα εμφανίζεται η ψυχή της μητέρας του, που δεν ήξερε ότι πέθανε, η Αλκμήνη, η Ιοκάστη, η Φαίδρα και η Αριάδνη. Έρχονται μετά οι ψυχές των ανδρών. Ο Αγαμέμνων διεκτραγωδεί το οικτρό του τέλος κι ο Αχιλλέας του λέει ότι θα προτιμούσε να είναι δούλος του πιο φτωχού ανθρώπου, αλλά ζωντανός, παρά βασιλιάς στον Άδη. Εμφανίζονται επίσης οι ψυχές του Μίνωα, του Τάνταλου, του Σίσυφου, του Ηρακλή και άλλων.
Ραψωδία μ: Σειρῆνες. Σκύλλα. Χάρυβδις. Βόες Ἡλίου.
Επιστρέφοντας από τον Κάτω Κόσμο ο Οδυσσέας περνά πάλι από το νησί της Κίρκης, όπου η μάγισσα του δίνει συμβουλές για ν’ αντιμετωπίσει τα εμπόδια που θα βρει στον δρόμο του. Το πλοίο περνά από το νησί των Σειρήνων και, ακολουθώντας τις οδηγίες της Κίρκης, ο Οδυσσέας βουλώνει με κερί τ’ αυτιά των συντρόφων που τον δένουν σφιχτά στο κατάρτι κι ακούει το μαγευτικό τραγούδι τους χωρίς να υποστεί το τραγικό τέλος όσων το είχαν ακούσει. Ύστερα πέρασαν από το στενό της Σκύλλας και της Χάρυβδης, όπου τα έξι κεφάλια του φοβερού τέρατος, της Σκύλλας, άρπαξαν έξι συντρόφους του Οδυσσέα.
Μετά έφτασαν στη Θρινακία, το νησί του Ήλιου. Ο Οδυσσέας επανέλαβε στους συντρόφους την προειδοποίηση του Τειρεσία και της Κίρκης να μην πειράξουν τα βόδια του Ήλιου, αλλά οι άνεμοι για τις επόμενες 30 ημέρες ήταν ενάντιοι, οι προμήθειες τελείωσαν και οι άντρες άρχισαν να πεινούν. Τελικώς, ενώ ο Οδυσσέας είχε πάει στο εσωτερικό του νησιού για να προσευχηθεί στους θεούς να σταματήσουν τους αντίθετους ανέμους, οι ναύτες έσφαξαν και έφαγαν κάποιες από τις αγελάδες. Ο Ήλιος παραπονέθηκε στον Δία και αυτός, μόλις έφυγαν από το νησί, σήκωσε θύελλα τρομερή και χτύπησε με κεραυνό το πλοίο. Όλοι οι σύντροφοι του Οδυσσέα χάθηκαν και αυτός έφτασε ύστερα από εννιά μέρες, άθλιος ναυαγός, στην Ωγυγία, στο νησί της θεάς Καλυψώς.
Ραψωδία ν: Ὀδυσσέως ἀπόπλους παρὰ Φαιάκων. Ὀδυσσέως ἄφιξις εἰς Ἰθάκην.
Εδώ τελειώνει η αφήγηση του Οδυσσέα. Οι Φαίακες τον κατευοδώνουν με πλούσια δώρα και τον φέρνουν με το πλοίο τους στην Ιθάκη. Κατά την επιστροφή τους, ο οργισμένος Ποσειδώνας μεταμορφώνει το πλοίο σε βράχο.
Η Αθηνά έρχεται και καθοδηγεί τον Οδυσσέα. Του λέει να πάει να συναντήσει τον χοιροβοσκό του, τον Εύμαιο, και τον μεταμορφώνει σε ελεεινό γέρο ζητιάνο.
Ραψωδία ξ: Ὀδυσσέως πρὸς Εὔμαιον ὁμιλία
Ο Οδυσσέας έρχεται στον Εύμαιο που τον φιλοξενεί εγκάρδια και θρηνεί για τον αφέντη του που χάθηκε πια και για τις προσβολές του οίκου του από τους μνηστήρες. Ο ζητιάνος-Οδυσσέας του λέει πως είναι Κρητικός και διηγείται φανταστικές του περιπέτειες, καταλήγοντας ότι ο Οδυσσέας έρχεται πίσω του. Ο Εύμαιος δεν πείθεται, αλλά ο Οδυσσέας βεβαιώνεται για την αφοσίωσή του.
Ραψωδία ο: Τηλεμάχου πρὸς Εὔμαιον ἄφιξις
Η Αθηνά παρουσιάζεται στον Τηλέμαχο που είναι ακόμη στην Σπάρτη, τον παρακινεί να επιστρέψει στην Ιθάκη και τον συμβουλεύει πώς ν’ αποφύγει την ενέδρα των μνηστήρων. Ο Τηλέμαχος φεύγει με πλούσια δώρα του Μενέλαου και της Ελένης και, πριν μπει στην πόλη της Πύλου, επιβιβάζεται στο πλοίο του και ξεκινά. Μαζί του παίρνει και τον μάντη Θεοκλύμενο, φυγάδα από το Άργος για φόνο που έκανε εκεί. Στην Ιθάκη ο ζητιάνος-Οδυσσέας προσποιείται ότι θέλει να ξεκινήσει αμέσως για το παλάτι αλλά ο Εύμαιος τον συμβουλεύει να περιμένει τον Τηλέμαχο. Μιλά ύστερα για την άθλια ζωή του πατέρα του Οδυσσέα Λαέρτη, για τον θάνατο της μητέρας του από μαρασμό και διηγείται και την δική του θλιβερή ιστορία. Τέλος, φτάνει ο Τηλέμαχος.
Ραψωδία π: Τηλεμάχου ἀναγνωρισμὸς Ὀδυσσέως.
Ο Εύμαιος φεύγει για ν’ αναγγείλει στην Πηνελόπη την επιστροφή του Τηλέμαχου και η Αθηνά ξαναδίνει στον Οδυσσέα την πραγματική του μορφή. Ο Τηλέμαχος αναγνωρίζει τον πατέρα του, και καταστρώνουν οι δυο τους σχέδια για την εξόντωση των μνηστήρων. Αυτοί από την μεριά τους ετοιμάζουν δικά τους σχέδια για τον θάνατο του Τηλέμαχου που ξέφυγε από την ενέδρα τους. Η Πηνελόπη τα μαθαίνει και τους κατηγορεί κι αυτοί την καθησυχάζουν με απατηλές υποσχέσεις.
Ραψωδία ρ: Τηλεμάχου ἐπάνοδος πρὸς Ἰθάκην.
Ο Τηλέμαχος επιστρέφει στο παλάτι όπου τον υποδέχονται η Πηνελόπη και η τροφός Ευρύκλεια. Διηγείται το ταξίδι του και λέει ότι ο Οδυσσέας είναι ακόμη στο νησί της Καλυψώς. Ο Θεοκλύμενος όμως που έχει έρθει μαζί του προφητεύει ότι ο Οδυσσέας έχει φτάσει και ετοιμάζει όλεθρο για τους μνηστήρες. Ο Εύμαιος και ο ζητιάνος-Οδυσσέας φτάνουν στο παλάτι, όπου ο τελευταίος αναγνωρίζεται από τον γερασμένο σκύλο του Άργο που αμέσως μετά αφήνει την τελευταία του πνοή. Ο Οδυσσέας μπαίνει στην αίθουσα του συμποσίου και με προτροπή του Αντίνοου ζητιανεύει από τους μνηστήρες αλλά ο Αντίνοος τον βρίζει και τον χτυπά. Η Πηνελόπη αγανακτεί με τη συμπεριφορά αυτή και, μαθαίνοντας από τον Εύμαιο ότι ο ξένος είναι ταξιδεμένος και ξέρει για τον Οδυσσέα, ζητά να του μιλήσει. Ο Οδυσσέας φροντίζει ν’ αναβληθεί η συνάντηση για το βράδυ.
Ραψωδία σ: Ὀδυσσέως καὶ Ἴρου πυγμή.
Εμφανίζεται και άλλος ζητιάνος, ο Ίρος. Αγανακτεί με τον Οδυσσέα που ζητιανεύει στα μέρη του και τον προκαλεί. Ο Οδυσσέας προσπαθεί να τον αποφύγει, αλλά ο Αντίνοος τους παρακινεί να πυγμαχήσουν και αθλοθετεί μάλιστα μόνιμη διατροφή για τον νικητή. Χτυπιούνται και νικά ο Οδυσσέας. Η Πηνελόπη δίνει ελπίδες στους μνηστήρες και τους αποσπά δώρα. Η δούλα της Μελάνθη κι ο εραστής της τελευταίας, ο μνηστήρας Ευρύμαχος, κακομεταχειρίζονται τον Οδυσσέα.
Ραψωδία τ: Ὀδυσσέως καὶ Πηνελόπης ὁμιλία. Τὰ νίπτρα.
Ο Τηλέμαχος με διάφορες προφάσεις απομακρύνει τα όπλα από την μεγάλη αίθουσα και ύστερα αποσύρεται. Η Μελάνθη αποπαίρνει και πάλι τον Οδυσσέα, αλλά η Πηνελόπη την επιπλήττει και αρχίζει να συζητά με τον «ξένο». Του λέει για το τέχνασμα με τον πέπλο, αλλά δηλώνει πως δεν αντέχει πια στις πιέσεις των μνηστήρων και των γονέων της και θα πρέπει να ξαναπαντρευτεί. Ο Οδυσσέας μιλά για τον εαυτό του και της λέει μισές αλήθειες. Στα πλαίσια της φιλοξενίας της Πηνελόπης, η γριά τροφός του Οδυσσέα Ευρύκλεια του πλένει τα πόδια, αλλά βλέπει την παλιά πληγή από δόντια κάπρου που είχε και τον αναγνωρίζει. Ο Οδυσσέας της επιβάλλει σιωπή και συνεχίζει την συζήτηση με την Πηνελόπη. Αυτή του λέει ότι θα πάρει άντρα της αυτόν που θα μπορέσει να τεντώσει το τόξο του Οδυσσέα και να διαπεράσει με το βέλος τις εγκοπές των λεπίδων δώδεκα πελέκεων, πράγμα που μόνο ο ίδιος μπορούσε να κάνει.
Ραψωδία υ: Τὰ πρὸ τῆς μνηστηροφονίας.
Ο Οδυσσέας αγρυπνά μελετώντας τον όλεθρο των μνηστήρων και των γυναικών του παλατιού του που συνήψαν σχέσεις μαζί τους, μέχρι που η Αθηνά «χύνει ύπνο στα ματόφυλλά του». Αλλά ούτε η Πηνελόπη μπορεί να κοιμηθεί. Το πρωί έρχονται βοσκοί του Οδυσσέα που τον περιγελούν, αλλά αυτός βεβαιώνεται για την αφοσίωση ενός ακόμη από τους ανθρώπους του, του Φιλοίτιου. Οι μνηστήρες εν τω μεταξύ, προετοιμάζοντας τον χαμό του Τηλέμαχου, περιγελούν τον Οδυσσέα, καθώς και τον Θεοκλύμενο που προφητεύει τον χαμό τους.
Ραψωδία φ: Τόξου θέσις.
Η Πηνελόπη φέρνει το τόξο και την φαρέτρα με τα βέλη, και καλεί τους μνηστήρες να διαγωνιστούν. Όποιος τεντώσει το τόξο και διαπεράσει με το βέλος τους δώδεκα πελέκεις, θα την κάνει γυναίκα του. Ο Τηλέμαχος επιχειρεί πρώτος για να φανεί άξιος γιος του πατέρα του. Τα καταφέρνει σχεδόν, αλλά ο Οδυσσέας του κάνει νόημα κι εγκαταλείπει την προσπάθεια. Οι μνηστήρες αρχίζουν να δοκιμάζουν χωρίς επιτυχία κι ο Οδυσσέας παίρνει παράμερα τον Εύμαιο και τον Φιλοίτιο, αποκαλύπτεται και τους δίνει οδηγίες για την παγίδευση των μνηστήρων. Ο Οδυσσέας ξαναμπαίνει στην αίθουσα, όπου εν τω μεταξύ έχουν αποτύχει όλοι οι μνηστήρες, και ζητά να δοκιμάσει κι αυτός. Ο Αντίνοος αποκρούει το αίτημα περιφρονητικά, αλλά η Πηνελόπη δέχεται, μια και το μόνο που μπορεί να κερδίσει ο ξένος είναι πλούσια δώρα. Ο Τηλέμαχος επεμβαίνει, διώχνει την μητέρα του από την αίθουσα κι επιμένει να δοκιμάσει κι ο ξένος. Ο Εύμαιος δίνει το τόξο στον Οδυσσέα και παραγγέλει στην Ευρύκλεια να κλείσει καλά όλες τις πόρτες. Ο Οδυσσέας τεντώνει εύκολα το τόξο, οι μνηστήρες χλωμιάζουν κι ο Δίας στέλνει βροντή, θεϊκό σημάδι. Το βέλος του Οδυσσέα διαπερνά τους πελέκεις κι ο Τηλέμαχος έρχεται δίπλα του ζωσμένος τα όπλα του.
Ραψωδία χ: Μνηστηροφονία.
Ο Οδυσσέας πετά τα κουρέλια του, παίρνει άλλο βέλος και σκοτώνει τον Αντίνοο. Λέει στους μνηστήρες ποιος είναι και ότι τώρα θα πληρώσουν για όλα. Ο Ευρύμαχος προτείνει αποζημίωση, ο Οδυσσέας αρνείται και οι μνηστήρες αποφασίζουν ν’ αντισταθούν έστω και με τα κοντομάχαιρά τους. Ο Οδυσσέας τοξεύει και τον Ευρύμαχο κι ο Τηλέμαχος σκοτώνει τον Αμφίνομο. Όσο είχε βέλη ο Οδυσσέας σκότωνε μνηστήρες και ύστερα φόρεσαν πανοπλίες, αυτός, ο Τηλέμαχος, ο Εύμαιος κι ο Φιλοίτιος. Αλλά και οι μνηστήρες οπλίζονται, με προδοσία ενός άλλου βοσκού του Οδυσσέα. Αρχίζει η φονική σύγκρουση και τελικά, με την απαραίτητη βοήθεια της Αθηνάς, οι μνηστήρες εξολοθρεύονται όλοι. Με θάνατο τιμωρούνται επίσης οι δούλες που είχαν σχέσεις με τους μνηστήρες και ο βοσκός που πρόδωσε. Ύστερα ο Οδυσσέας έκανε καθαρμό με θειάφι για το φοβερό φονικό.
Ραψωδία ω: Νέκυια δευτέρα. Σπονδαὶ.
Οι ψυχές των σκοτωμένων μνηστήρων φτάνουν στον Άδη κι εκεί διηγούνται το τι συνέβη στους νεκρούς φίλους του Οδυσσέα, Αχιλλέα, Αγαμέμνονα, Αίαντα. Ο Αγαμέμνων βέβαια κάνει την σύγκριση Πηνελόπης και Κλυταιμνήστρας. Ο Οδυσσέας πηγαίνει στον υπέργηρο πατέρα του Λαέρτη που είχε αποσυρθεί σ’ ένα κτήμα. Αρχικά παρουσιάζεται σαν ξένος, αλλά τελικά φανερώνει ποιος είναι. Όταν η είδηση της σφαγής των μνηστήρων διαδίδεται στην πόλη, οι συγγενείς τους οπλίζονται κι επιτίθενται στον Οδυσσέα και στους δικούς του. Με παρέμβαση της Αθηνάς η επίθεση αποκρούεται και επέρχεται συμφιλίωση.
Τέχνες
Πολλά είναι τα εμπνευσμένα από την Οδύσσεια έργα. Δίνονται παρακάτω μερικά από τα ονομαστότερα.
Ζωγραφική :
Λογοτεχνία : Όπερα :
Αγγλικές
(57 τουλάχιστον μεταφράσεις)
Γαλλικές
(24 τουλάχιστον μεταφράσεις)
Λεκόντ ντε Λίλ (Leconte de Lisle), 1867
Ιταλικές
Σαλβατόρε Κουαζιμόντο (Salvatore Quasimodo), 1945
Λουξεμβουργιανές
Henri Muller, 2008 Η Οδύσσεια στα Λουξεμβουργιανά
Κατηγορία:Όμηρος Κατηγορία:Αρχαία ελληνικά έπη Κατηγορία:Μύθοι της ελληνικής μυθολογίας
Ζοάο Καρβάλιο
O Ζοάο Αντόνιο Αντούνες Καρβάλιο (João António Antunes Carvalho, γενν. 9 Μαρτίου 1997) είναι Πορτογάλος επαγγελματίας ποδοσφαιριστής, ο οποίος αγωνίζεται ως μεσοεπιθετικός για τον Ολυμπιακό.
Μπενφίκα
Ο Καρβάλιο εντάχθηκε στην ακαδημία νέων της Μπενφίκα σε ηλικία 8 ετών. Στις 11 Ιανουαρίου 2015, ακόμα έφηβος, έκανε το επαγγελματικό ντεμπούτο του με την Μπενφίκα Β, μπαίνοντας ως αλλαγή σε μία νίκη με 3-2 επί της Πόρτο Β για τη Σεγούντα Λίγα.
Στις 8 Ιανουαρίου 2017, ο Καρβάλιο σκόραρε δύο φορές στην εντός έδρας νίκη με 3-2 επί της Βιτόρια Γκιμαράες Β. Αργότερα τον ίδιο μήνα, υπέγραψε με τη Βιτόρια Σετούμπαλ σε μία συμφωνία δανεισμού για έξι μήνες. Έκανε το ντεμπούτο του στην Πριμέιρα Λίγα με την ομάδα στις 5 Φεβρουαρίου, στην εκτός έδρας ήττα με 2-1 εναντίον της Αρούκα. Σημείωσε το πρώτο του γκολ στη διοργάνωση στις 19 Μαρτίου, στην ισοπαλία με 1-1 εναντίον της Πόρτο στο Στάδιο Ντραγκάο.
Ο Καρβάλιο έκανε το ανταγωνιστικό του ντεμπούτο για την πρώτη ομάδα της Μπενφίκα στις 14 Οκτωβρίου 2017, παίζοντας δέκα λεπτά στην εκτός έδρας νίκη με 1-0 επί της Ολιανένσε για το Κύπελλο Πορτογαλίας.
Νότιγχαμ Φόρεστ
Στις 14 Ιουνίου 2018, ο Καρβάλιο υπέγραψε πενταετές συμβόλαιο με τη Νότιγχαμ Φόρεστ της Τσάμπιονσιπ, για ποσό ρεκόρ για το σύλλογο 13,2 εκατ. λιρών (15 εκατ. ευρώ).
Εξωτερικοί σύνδεσμοι
Κατηγορία:Πορτογάλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Πορτογαλίας Κ15 Κατηγορία:Ποδοσφαιριστές Εθνικής Πορτογαλίας Κ16 Κατηγορία:Ποδοσφαιριστές Εθνικής Πορτογαλίας Κ17 Κατηγορία:Ποδοσφαιριστές Εθνικής Πορτογαλίας Κ18 Κατηγορία:Ποδοσφαιριστές Εθνικής Πορτογαλίας Κ19 Κατηγορία:Ποδοσφαιριστές Εθνικής Πορτογαλίας Κ20 Κατηγορία:Ποδοσφαιριστές Εθνικής Πορτογαλίας Κ21 Κατηγορία:Ποδοσφαιριστές Μπενφίκα Β Κατηγορία:Ποδοσφαιριστές Σεγκούντα Λίγκα Κατηγορία:Ποδοσφαιριστές Μπενφίκα Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Βιτόρια Σετούμπαλ Κατηγορία:Ποδοσφαιριστές Νότιγχαμ Φόρεστ Κατηγορία:Ποδοσφαιριστές Φούτμπολ Λιγκ (Αγγλία) Κατηγορία:Πορτογάλοι ποδοσφαιριστές στο εξωτερικό Κατηγορία:Ποδοσφαιριστές Ολυμπιακού Πειραιώς Β Κατηγορία:Ποδοσφαιριστές Σούπερ Λιγκ 2 Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας
Πολ Χατζόπουλος
Ο Πολύβιος (Πολ) Χατζόπουλος (17 Ιουλίου 1961) είναι Έλληνας πρώην διεθνής ποδοσφαιριστής, που αγωνίστηκε κυρίως στον Πανιώνιο και στην ΑΕΚ ως κεντρικός αμυντικός και ως μέσος. Διακρινόταν για το επιτελικό του παιχνίδι και το συντονισμό του παιχνιδιού της ομάδας.
Συλλογικό επίπεδο
Ξεκίνησε την καριέρα του στον Παναρκαδικό στα τέλη της δεκαετίας του '70. Στη συνέχεια αγωνίστηκε στην ομάδα του Πανιώνιου στα μέσα της δεκαετίας του '80 για 5 χρόνια. Το 1985 πήρε μεταγραφή για την ΑΕΚ όπου και παρέμεινε για 3,5 χρόνια. Το 1989 αγωνίστηκε στον Διαγόρα Ρόδου και ακολούθησε μια διετία (1989-91) στην Ξάνθη. Συνέχισε σε μικρότερες κατηγορίες, επιστρέφοντας για μια διετία στον Παναρκαδικό και έκλεισε την καριέρα του το 1995 αγωνιζόμενος για έναν χρόνο στη Σπάρτη.
Εθνικό επίπεδο
Ο Χατζόπουλος ήταν «προϊόν» της καλής εθνικής Ελπίδων των αρχών της δεκαετίας του '80. Το 1983 αγωνίστηκε με την εθνική ομάδα στους Μεσογειακούς αγώνες. Συμμετείχε σε τρεις αγώνες και πέτυχε το μοναδικό τέρμα στη νίκη εναντίον της Λιβύης (1-0), στο 81΄. Επίσης, το 1983 αγωνίστηκε στην ολυμπιακή ομάδα.
Με την Ανδρών πραγματοποίησε, συνολικά, δύο διεθνείς συμμετοχές. Η πρώτη συμμετοχή του ήταν στις 11 Απριλίου 1984 σε εντός έδρας φιλικό αγώνα με την Κύπρο (1-1). Η δεύτερη και τελευταία συμμετοχή του ήταν στις 17 Οκτωβρίου 1984 στον εκτός έδρας αγώνα για τα προκριματικά του Παγκοσμίου Κυπέλλου του 1986 με την Πολωνία (1-3).
Προπονητική καριέρα
Μετά την αποχώρησή του από την ενεργό αγωνιστική δράση, ο Πολ Χατζόπουλος παρέμεινε δραστήριος στον χώρο του ποδοσφαίρου αναλαμβάνοντας διάφορους ρόλους, όπως, μεταξύ άλλων, σκάουτερ, πρώτου προπονητή , προπονητή τμημάτων υποδομής , ομοσπονδιακού προπονητή   , τόσο σε τοπικό και συλλογικό επίπεδο, όσο και σε εθνικό επίπεδο.
Πάνος Τζανετής
Ο Πάνος Τζανετής (Καράμπαμπα, 1940 - 21 Νοεμβρίου 2009) ήταν Έλληνας λαϊκός τραγουδιστής.
Βιογραφία
Όταν ήταν μικρό παιδί, ο Πάνος Τζανετής καθόταν σε μια καρέκλα έξω από το σπίτι του, έβγαζε το μπουζούκι του από την δερμάτινη θήκη με μια μοναδική ιεροτελεστία και έπαιζε για τους πιτσιρικάδες της γειτονιάς του.
Στα χρόνια από το 1960 μέχρι το 1967 ο Πάνος Τζανετής έκανε το μεσουράνημά του, κυριάρχησε στην δισκογραφία και τα νυχτερινά κέντρα και έδωσε άλλη πνοή στα τραγούδια της Ελλάδας.
Υπήρξε πνευματικό παιδί του Γιώργου Ζαμπέτα και τραγούδησε μαζί με τους Γιώργο Ζαμπέτα, Βίκυ Μοσχολιού, Στέλιο Καζαντζίδη, Μαρινέλλα, Μανώλη Μητσιά, Μπέμπα Μπλανς, κ.ά. Ο Τζανετής συνεργάστηκε με όλους τους κολοσσούς της ελληνικής μουσικής, όπως Γιώργο Ζαμπέτα, Μάνο Χατζιδάκι, Γιάννη Μαρκόπουλο, Γιάννη Σπανό, Σταύρο Ξαρχάκο, Κώστα Βίρβο και πολλούς άλλους.
Ερμήνευσε περισσότερα από 300 τραγούδια, όλα τους επιτυχίες ("Δεν έχει δρόμο να διαβώ", "Βοριάς είν΄ η αγάπη σου", "Κλαίει απόψε ο ουρανός", "Θα τραγουδήσω για σένα" κ.ά.), με πολλές συμμετοχές σε ελληνικές ταινίες. Στον Τζανετή δόθηκε η ονομασία Έλβις Πρίσλεϊ του λαϊκού τραγουδιού για τη φυσική ομορφιά του, τη φωνή και την αγάπη που του είχε ο κόσμος.
Το τέλος της καριέρας του ήρθε γύρω στο 1968 (από δική του επιλογή). Αργότερα έκανε σποραδικές εμφανίσεις, ενώ εργάστηκε ως οδηγός ταξί.
Η τελευταία δημόσια εμφάνισή του στην τηλεόραση ήταν τον Μάρτιο του 2009 στην εκπομπή Έχει γούστο, την οποία επιμελήθηκε ο δημοσιογράφος Νίκος Νικόλιζας. Σε αυτή την ιστορική εκπομπή συνυπήρξαν Πάνος Τζανετής, Μάνος Παπαδάκης και οι χορευτές του Ζαμπέτα, οι οποίοι επανενώθηκαν μετά από 40 ολόκληρα χρόνια.
Ξημερώματα του Σαββάτου 21 Νοεμβρίου 2009, έφυγε από τη ζωή μετά από σκληρή μάχη με τον καρκίνο. Η κηδεία του έγινε στη Χαλκίδα, χωρίς κανένας συνάδελφος του να βρεθεί εκεί. Η αρρώστια του πρωτοεμφανίσθηκε το 2004. Την πάλεψε γενναία αλλά με εξασθενημένο οργανισμό από τον Αύγουστο του 2009 που ξεκίνησε η αντίστροφη μέτρηση.
Φιλμογραφία
Ταινίες στις οποίες τραγουδά ο Τζανετής:
Εξωτερικοί σύνδεσμοι
Κατηγορία:Έλληνες τραγουδιστές Κατηγορία:Λαϊκοί τραγουδιστές
Κατάλογος των δημόσιων αργιών στην Νότια Οσσετία
Αυτός είναι ένας κατάλογος των δημόσιων αργιών στην Νότια Οσετία:
Κατηγορία:Νότια Οσσετία
Τριγωνέλλα η Ελληνική
Ιστορία
thumb|400px|left|Φρέσκα φύλλα μοσχοσίταρου. Η Τριγωνέλλα η Ελληνική πιστεύεται ότι έχει έρθει για καλλιέργεια από την Εγγύς Ανατολή. Ενώ οι Zohary και Hopf δεν είναι βέβαιοι, ως προς το πιο άγριο στέλεχος του γένους του Τριγωνίσκου (Trigonella), προκάλεσε τον εξημερωμένο τριγωνίσκο.
Απανθρακωμένοι σπόροι τηντιλίδας έχουν ανακτηθεί από το Tell Halal, του Ιράκ, (με ραδιοχρονολόγηση από το 4000 π.Χ.) και στα στρωματογραφικά επίπεδα της Εποχής του Χαλκού της Λαχίς και αποξηραμένοι σπόροι από το τάφο του Τουταγχαμών. Ο Κάτων ο Πρεσβύτερος, καταγράφει το μοσχοσίταρο με τριφύλλι και το λαθούρι, ως τις καλλιέργειες για τις ζωοτροφές.
Οι αρχαίοι Αιγύπτιοι, χρησιμοποιούσαν τους σπόρους ως θυμίαμα και στις ταριχεύσεις. Οι Ρωμαίοι θεωρούσαν τα φύλλα του, ως πολύτιμη ζωοτροφή. Στη μεσαιωνική Ευρώπη, καλλιεργούνταν το τσιμένι σε μεγάλη έκταση ως μπαχαρικό φυτό, στους αυτοκρατορικούς κήπους του Καρλομάγνου.
Περιγραφή
Τα φύλλα του τριγωνίσκου, είναι τρίλοβα (εξ ου και η ονομασία) που μοιάζουν αρκετά με αυτά του τριφυλλιού αλλά είναι πολύ πιό παχύσαρκα.
Χρήση
thumb|left|250px|Φρέσκα φύτρα μοσχοσίταρου. Ο Ελληνικός σανός, χρησιμοποιείται ως βότανο (αποξηραμένος ή σε φρέσκα φύλλα), μπαχαρικό (σπόροι) και λαχανικό (φρέσκα φύλλα, φύτρα (sprouts) και μικροπρασινάδα (microgreens)). Η σοτολόνη (sotolon), είναι το χημικό που είναι υπεύθυνο για τη χαρακτηριστική γλυκιά μυρωδιά του μοσχοσίταρου.
Κυβοειδούς σχήματος, κίτρινο-πορτοκαλί χρώματος, οι σπόροι του μοσχοσίταρου απαντώνται συχνά στις κουζίνες της Ινδικής υποηπείρου, που χρησιμοποιούνται τόσο ολόκληροι όσο και σκόνη, για την παρασκευή τουρσιών, πιάτων με λαχανικά, daal και αναμίξεις μπαχαρικών όπως σκόνη για panch phoron και sambar. Συχνά ψήνονται προκειμένου να μειωθεί η πικρία και να ενισχυθεί η γεύση.
Τα φρέσκα φύλλα του μοσχόσιτου, είναι ένα συστατικό σε ορισμένα Ινδικά κάρυ. Σπόροι με φύτρα και μικροπρασινάδα χρησιμοποιούνται σε σαλάτες. Όταν ο μοσχόσιτος συγκομίζεται ως μικροπρασινάδα, είναι γνωστός ως Samudra methi στη Μαχαράστρα, κυρίως εντός και πέριξ της Βομβάης, όπου συχνά καλλιεργείται στις αμμώδεις εκτάσεις κοντά στη θάλασσα, εξ ου και η ονομασία "samudra", «ωκεανός» στα Σανσκριτικά. Η samudra methi, καλλιεργείται επίσης, στις ξηρές κοίτες των ποταμών, στις Gangetic πεδιάδες. Όταν πωλείται ως λαχανικό στην Ινδία, τα νεαρά φυτά που συγκομίζονται με τις ρίζες τους, εξακολουθούν να συνδέονται και να πωλούνται σε μικρές δέσμες στις αγορές και τα παζάρια. Τυχόν υπόλοιπο χώμα, ξεπλένεται προκειμένου να επεκταθεί η ζωή τους στο ράφι.
Στην Τουρκική κουζίνα, το μοσχοσίταρο, χρησιμοποιείται για την κατασκευή ενός πολτού γνωστού ως çemen (εξ ου και η ονομασία «τσιμένι»). Κύμινο, μαύρο πιπέρι και άλλα μπαχαρικά προστίθενται σε αυτό, ειδικά για την παρασκευή του παστουρμά.
Στην Περσική κουζίνα, τα φύλλα του μοσχοσίταρου ονομάζονται شنبلیله (shanbalile). Είναι το βασικό συστατικό και ένα από τα πολλά χόρτα που έχουν ενσωματωθεί στο γκορμέ σαμπζί (ghormeh sabzi) και eshkeneh και τα οποία συχνά λέγεται ότι είναι τα εθνικά φαγητά του Ιράν. thumb|left|250px|Σπόροι τηντιλίδας. Στην Αιγυπτιακή κουζίνα, οι αγρότες στην Άνω Αίγυπτο, προσθέτουν σπόρους μοσχοσίταρου και αραβοσίτου στις πίτες τους για να παραγάγουν το aish merahrah, μια βάση της διατροφής τους.
Το μοσχοσίταρο, χρησιμοποιείται στην κουζίνα της Ερυθραίας και της Αιθιοπίας. Η λέξη για το μοσχοσίταρο στα Αμχαρικά είναι abesh (ή abish) και ο σπόρος του χρησιμοποιείται στην Αιθιοπία, ως φυσικό φυτικό φάρμακο για τη θεραπεία του διαβήτη.
Οι Υεμενίτες Εβραίοι ακολουθώντας την ερμηνεία του ραβίνου Salomon Isaacides, (Rashi), πιστεύουν ότι η τηντιλίδα, την οποία αποκαλούν hilbeh, hilba, helba, ή halba (חילבה) είναι η ρουβια (rubia - רוביא) του Ταλμούδ. Τη χρησιμοποιούν επίσης, για να παραγάγουν μια σάλτσα που επίσης ονομάζεται hilbeh, υπενθυμίζοντας το κάρυ. Καταναλώνεται καθημερινά και τελετουργικά κατά τη διάρκεια του γεύματος από την πρώτη ή / και τη δεύτερη νύχτα του Εβραϊκού Νέου Έτους, Ρος Χασχάνα (Rosh Hashana)
Οι Άραβες, χρησιμοποιούν τη χέλμπα, για να αρωματίσουν το πρωινό τους μέλι. Το τσάι του είναι δημοφιλές γιατρικό, για τις κράμπες του στομάχου, μετά από τη διάρροια.
Οι σπόροι του τριγωνίσκου, μπορούν επίσης να χρησιμοποιηθούν ως συστατικό του μπαχαράτ.
Ασφάλεια
Φιντάνια τριγωνίσκου, τα οποία το 2009 και το 2010, καλλιεργήθηκαν από μολυσμένους σπόρους που εισήχθησαν από την Αίγυπτο, είχαν εμπλακεί αλλά όχι οριστικά συνδεθεί στη Γερμανία, με την επιδημία της Escherichia coli O104:H4 του 2011.
Σημειώσεις
<div style=""> <references group="Σημ."/> <div style=""> <references group="Παρ. Σημ."/>
Εξωτερικοί σύνδεσμοι (στα Αγγλικά)
Κατηγορία:Ψυχανθή Κατηγορία:Όσπρια Κατηγορία:Φυλλώδη λαχανικά Κατηγορία:Φαρμακευτικά φυτά της Ασίας Κατηγορία:Μπαχαρικά Κατηγορία:Χλωρίδα της Ινδίας Κατηγορία:Τουρκική κουζίνα Κατηγορία:Ινδική κουζίνα Κατηγορία:Αιθιοπική κουζίνα Κατηγορία:Αιγυπτιακή κουζίνα Κατηγορία:Υεμενική κουζίνα
Ναδίρ
Το αντιδιαμετρικό σημείο της Ουράνιας σφαίρας ονομάζεται Ζενίθ.
Σε καθομιλούμενες εκφράσεις αποδίδεται ως έννοια κατώτατου σημείου (οικονομικού, επαγγελματικού κλπ), αλλά και ως τελείωμα της ζωής, τα βαθιά γηρατειά.
Κατηγορία:Εκφράσεις Κατηγορία:Ουράνιο σύστημα συντεταγμένων
Σιδηροδρομικός Σταθμός Χιλιομετρικού Σημείου 7,100 (Αιτωλικού - Κατοχής)
Ο Σιδηροδρομικός Σταθμός Χιλιομετρικού Σημείου 7,100 (Αιτωλικού - Κατοχής) ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής. Βρισκόταν στα Μάρμαρα Αιτωλοακαρνανίας και έλαβε το όνομά του από τη χιλιομετρική του θέση από το σταθμό Αιτωλικού. Εξυπηρετούσε την περιοχή του ως προαιρετική στάση και δεν διέθετε κάποια ιδιαίτερη εγκατάσταση. Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής.
Τρίπολη
Το όνομα Τρίπολη μπορεί να αναφέρεται στις πόλεις:
Ζενίθ
Ζενίθ καλείται στην Αστρονομία το σημείο της Ουράνιας σφαίρας στο οποίο την συναντά η κατακόρυφος (δια του κέντρου της Γης) του παρατηρητή προεκτεινόμενη προς τα πάνω. Το αντιδιαμετρικό σημείο της Ουράνιας σφαίρας ονομάζεται Ναδίρ.
Ο όρος προέρχεται από την αραβική γλώσσα. Σε καθομιλούμενες εκφράσεις αποδίδεται ως έννοια ανώτατου σημείου (οικονομικού, επαγγελματικού κλπ) και γενικά ως αποκορύφωση δραστηριότητας ή και του βίου.
Κατηγορία:Ουράνιο σύστημα συντεταγμένων Κατηγορία:Εκφράσεις
Βαρωνία της Θήβας
Η Βαρωνία της Θήβας ήταν ένα από τα μεσαιωνικά φέουδα της Φραγκοκρατίας στην Ελλάδα που ιδρύθηκε το 1205 από τον Βονιφάτιο τον Μομφερρατικό. Πρωτεύουσα της βαρωνίας που καταλάμβανε σχεδόν όλη τη σημερινή Βοιωτία ήταν η Θήβα.
Το 1204 ο Βονιφάτιος κατέκτησε τη Βιωτία και το 1205 την έδωσε φέουδο του Κύρη των Αθηνών Όθων ντε λα Ρος. Το 1230 ο γιος του Γκυ Α΄ ντε λα Ρος πάντρεψε την αδελφή του Μπόνι ντε λα Ρος με τον Φλαμανδό ιππότη Μπέλα καστράρχη του Σαιντ-Ομέρ στη Γαλλία, δίνοντας για προίκα τη μισή βαρωνία και την πόλη της Θήβας. Έκτοτε η βαρωνία διοικούνταν η μισή από τους Δούκες της Αθήνας και η υπόλοιπη μισή από την οικογένεια Σαίντ Ομέρ, ο Νικόλαος Β΄ του Σαιντ-Ομέρ έχτισε το Κάστρο των Σαιντ-Ομέρ που τμήμα του διασώζεται ακόμα και σήμερα στη Θήβα.
Το 1311 οι Καταλανοί κατέκτησαν το Δουκάτο των Αθηνών και η μισή βαρωνία των Σαιντ-Ομέρ πέρασε στα χέρια τους, ο βαρώνος της υπόλοιπης μισής Γκωτιέ ντε Μπριέν προσπάθησε το 1331 χωρίς επιτυχία να την ανακαταλάβει αλλά έπειτα καταλύθηκε και το υπόλοιπο τμήμα της βαρωνίας που του ανήκε.
Πηγές
Κατηγορία:Διοικητική διαίρεση του Δουκάτου των Αθηνών
Πέδρο Φρόιλαθ δε Τράβα
μικρογραφία| Η γλυπτή μορφή του Πέδρο στον τάφο του, στο Παρεκκλήσιο των Λειψάνων (Capela das Reliquias) του καθεδρικού ναού της Κομποστέλα. Ο Πέδρο Φρόιλαθ δε Τράβα, ισπαν.: Pedro Fróilaz de Traba, (άκμασε. 1086–1126) ήταν ο πιο ισχυρός κοσμικός μεγιστάνας στο βασίλειο της Γαλισίας κατά το πρώτο τέταρτο του 12ου αι. Σύμφωνα με την Historia Compostelana, ήταν «πνευματώδης ... πολεμικός ... μεγάλης δύναμης ... άνθρωπος που φοβόταν τον Θεό και μισούσε την ανομία», διότι ο ίδιος ο Ντιέγο Γκελμίρεθ τον είχε «ταΐσει, σαν πνευματικό γιο, με τη διατροφή της αγίας διδασκαλίας». Μεγαλωμένος στην αυλή του αυτοκράτορα Αλφόνσου ΣΤ΄, ο Πέδρο μεγάλωσε τον μελλοντικό αυτοκράτορα Αλφόνσο Ζ΄ στο σπίτι του. Γύρω από τον τελευταίο, αυτός και ο Ντιέγο σχημάτισαν μία «Γαλισιανή μερίδα», που κυριάρχησε στην περιοχή κατά τη διάρκεια της ταραγμένης βασιλείας της Ουρράκας (1109–26). Τον Σεπτέμβριο του 1111 έβαλαν ακόμη και το παιδί Αλφόνσο να στεφθεί βασιλιάς στο Σαντιάγο ντε Κομποστέλα, αλλά ήταν ο Πέδρο, που ήταν αυτοκράτορας στην περιοχή της Γαλισίας (orbe Galletiae).
Ταξίδευσε πολύ και είχε καλές διασυνδέσεις, ειδικά μέσω των με κύρος γάμων των πολλών κορών του: είχε τουλάχιστον δεκαέξι νόμιμα παιδιά από τις δύο συζύγους του. Ο Πέδρο ήταν, εκτός από πολιτική και στρατιωτική προσωπικότητα, και θρησκευόμενος. Λίγο πριν το 1109 ίδρυσε το πρώτο θρησκευτικό σπίτι για γυναίκες στη Γαλισία. Ως αποτέλεσμα της γενναιοδωρίας του προς τον Καθεδρικό Ναό του Αγίου Ιακώβου στην Κομποστέλα, ο Πέδρο είναι ο πιο γνωστός Ισπανός ευγενής της εποχής του. Ένας σύγχρονος ιστορικός έχει γράψει ότι «χρειάζεται μία σύγχρονη βιογραφία και τα υλικά είναι επαρκή για μία τέτοια». Οι περισσότερες υπάρχουσες βιογραφίες είναι ξεπερασμένες, ή εξαρτώνται σε μεγάλο βαθμό από την Historia Compostelana.
Οικογένεια
μικρογραφία| Η περιοχή που κυβερνούσε άμεσα ο Πέδρο Φρόιλαθ ήταν η Tραστάμαρα, δηλαδή η γη πέρα από τον ποταμό Tάμβρε, ακριβώς βόρεια του Σαντιάγο (η σκιασμένη περιοχή στον χάρτη).
Σχηματισμός «μερίδας του Ραϋμούνδου» (1107–1109)
μικρογραφία| Το μοναστήρι του Σοβράδο παραχωρήθηκε στους δύο μεγαλύτερους γιους τού Πέδρο το 1118, αν και ήδη το 1109 η επικράτεια τού Πέδρο είχε καθοριστεί από αυτό.
Πόλεμος με τον Αλφόνσο τον Μαχητή (1110–1112)
<div style="float: right; margin: 1em; padding: 1em; width: 250px; border: solid 2px gray; background-color: tan;">«Η Γαλισία, πίσω από την ορεινή της ασπίδα, είχε γίνει σχεδόν τρίτη δύναμη, παρά μία απαλή επαρχία, κυβερνάται σε άβολη συμμαχία από τον επίσκοπο της Κομποστέλα και τον κόμη Πέδρο Φρόιλαθ. Ο γιος [της βασίλισσας], Aλφόνσος Ραϊμούνδεθ, ήταν ο φύλακας αυτών των δύο και η απόλυτη βάση της πρακτικής ικανότητάς τους να κυβερνούν εκεί με σχεδόν ανεξαρτησία από αυτήν». μικρογραφία| Ο θυρεός του Ολέιρος, που δείχνει ένα κάστρο επάνω σε θάλασσα. Το κάστρο στο Oλέιρος κτίστηκε αρχικά ως προστασία από [[Βίκινγκ|τους Βίκινγκς, και παραχωρήθηκε στον Πέδρο Φρόιλαθ το 1112.]]
Ο Πέδρο και ο Αλφόνσος εναντίον του Ντιέγο και της Ουρράκας (1116–1118)
αριστερά|μικρογραφία| Κάστρο του Σοβρόσο (Sobroso), όπου ο Πέδρo αιφνιδίασε και πολιόρκησε τη βασίλισσα Ουρράκα.
Τελικός πόλεμος με την Ουρράκα (1120–1123)
μικρογραφία| Η Ιερή Κορυφή (Pico Sacro), όπου η Urraca στρατοπέδευσε τον στρατό της για να απειλήσει το Σαντιάγο. αριστερά|μικρογραφία| Η αψίδα του ιερού (εξωτερικά) της μονής Χούβια (Jubia). Η μονή ωφελήθηκε σημαντικά από τη θρησκευτική προστασία του Πέδρo. Τελικά δόθηκε στο Κλυνύ.
Το τέλος
μικρογραφία| Η σχέση του Pedro με το μοναστήρι του Caabeiro είναι ίσως κάπως παραποιημένη στα σωζόμενα έγγραφα, αλλά ένα έγγραφο από εδώ είναι ένα από τα τελευταία αρχεία του Pedro (1125) και το μόνο που ονομάζει την κομητεία του ως Trastámara, δηλαδή τα εδάφη πέρα ( tras ) το Tambre ( Támara ).
Βιβλιογραφία
Κατηγορία:Κόμητες της Ισπανίας
Μιντέλο
Δημογραφία
Η Μιντέλο είχε, σύμφωνα με την απογραφή του 2010, 70.468 κατοίκους (92,6 % του νησιού Σάο Βισέντε) με πυκνότητα 1.051,8 κατοίκων ανά τετραγωνικό χιλιόμετρο. Είναι σε πληθυσμό η δεύτερη μεγαλύτερη πόλη του Πράσινου Ακρωτηρίο, μετά την πρωτεύουσα, Πράια.
Οικονομία
Οι κυριότερες οικονομικές δραστηριότητες είναι οι επιχειρήσεις, το ψάρεμα, η βαρκάδα, και κυρίως ο τουρισμός.
Εξωτερικοί σύνδεσμοι
Κατηγορία:Πόλεις του Πράσινου Ακρωτηρίου Κατηγορία:Νησί Σάο Βισέντε
Skynyrd's Innyrds
Skynyrd's Innyrds είναι ο τίτλος της συλλογής τραγουδιών του αμερικανικού ροκ συγκροτήματος Lynyrd Skynyrd, η οποία κυκλοφόρησε τον Απρίλιο του 1989 μέσω της δισκογραφικής εταιρείας "MCA".
Η συλλογή αποτελείται από κομμάτια που προέρχονται από τα πέντε στούντιο άλμπουμ του συγκροτήματος από την δεκαετία του '70, όπως και την συλλογή "Legend", η οποία είχε κυκλοφορήσει δύο χρόνια πριν από το "Skynyrd's Innyrds".
Βραβεία
Skynyrd's Innyrds (άλμπουμ)
Τα μέλη του συγκροτήματος
Τα τραγούδια του Skynyrd's Innyrds ηχογραφήθηκαν από τους εξής μουσικούς:
Μιχάλης Χαραλαμπίδης
Ο Μιχάλης Χαραλαμπίδης (Αλεξανδρούπολη, 1951), είναι Έλληνας πολιτικός, κοινωνιολόγος και συγγραφέας. Σπούδασε Πολιτικές και Οικονομικές Επιστήμες με μεταπτυχιακό στην κοινωνιολογία.
Skynyrd's Innyrds
Πηγές
Κατηγορία:Δισκογραφία των Lynyrd Skynyrd Κατηγορία:Άλμπουμ του 1989
Μιχάλης Χαραλαμπίδης
Διωκόμενος κατά τη διάρκεια της δικτατορίας διέφυγε στην Ιταλία ενώ ήταν μέλος του ΠΑΚ. Μετά την πτώση της δικτατορίας συμμετείχε στην επταμελή ομάδα που συνέγραψε την ιδρυτική διακήρυξη του ΠΑΣΟΚ στο Μόναχο τον Αύγουστο του 1974, ενώ διετέλεσε μέλος της Κεντρικής Επιτροπής του ΠΑΣΟΚ από το 1977.
Λόγω σοβαρών πολιτικών διαφωνιών αποχωρεί από το ΠΑΣΟΚ το 1999 και ιδρύει τον κομματικό σχηματισμό «Δημοκρατική Περιφερειακή Ένωση», με την οποία μετείχε στις βουλευτικές εκλογές του 2000 (32.068 ψήφοι, ποσοστό 0,47%). Το 1988 στην εισήγησή του στο Δεύτερο Παγκόσμιο Ποντιακό Συνέδριο πρότεινε τη δημιουργία μιας πόλης στα παράλια της Θράκης με την ονομασία Ρωμανία και να προστεθεί στο όνομα Θράκη και το όνομα Ρωμανία, έτσι ώστε η περιφέρεια να ονομάζεται Θράκη - Ρωμανία. Το 1997, 204 βουλευτές κατέθεσαν πρόταση στο κοινοβούλιο για τη δημιουργία της, χωρίς όμως αποτέλεσμα. Το 1994, το Κοινοβούλιο υιοθέτησε την πρότασή του για την αναγνώριση της 19ης Μαΐου ως Ημέρα Μνήμης της Ποντιακής Γενοκτονίας.
Είναι μέλος της Εκτελεστικής Επιτροπής της Διεθνούς Ένωσης για τα Δικαιώματα και την Απελευθέρωση των Λαών και μέλος της διεθνούς μη κυβερνητικής οργάνωσης για τα ανθρώπινα δικαιώματα καθώς και ερευνητής στο Ίδρυμα Μεσογειακών Μελετών.
Το 1999 ίδρυσε το κόμμα Δημοκρατική Περιφερειακή Ένωση Πήρε μέρος στις βουλευτικές εκλογές του 2000, πετυχαίνοντας ποσοστό 0,47%, με 32.068 ψήφους και στις ευρωεκλογές του 2004, πετυχαίνοντας ποσοστό 0,73%, με 44.541 ψήφους
Το 2010 έλαβε μεγάλη δημοσιότητα στο Διαδίκτυο βιντεοσκοπημένο απόσπασμα από την ομιλία του το 1996 στο 6ο συνέδριο του ΠΑΣΟΚ όπου αναφερόταν στην πιθανότητα έλευσης οικονομικής κρίσης στη χώρα στο τέλος του τότε ιστορικού κύκλου που ο ίδιος τοποθετούσε "το 2004 ή το 2010".
Επίσης δημοσιεύει κείμενα στο πολιτικό ιστολόγιο ΠΟΛΙΣ-ΑΓΟΡΑ και συμμετέχει σε ανοιχτές πολιτικές συζητήσεις σε όλη την Ελλάδα.
Πρόταση για την ίδρυση πόλης με το όνομα "Ρωμανία"
Το 1988, στην εισήγησή του στο Δεύτερο Παγκόσμιο Ποντιακό Συνέδριο, ο Μιχάλης Χαραλαμπίδης πρότεινε τη δημιουργία μιας πόλης στα παράλια της Θράκης, κοντά στη Μαρώνεια, με την ονομασία "Ρωμανία", προορισμένης να φιλοξενήσει Ποντίους μετανάστες. Παράλληλα, πρότεινε να προστεθεί στο όνομα της περιφέρειας Θράκης και το όνομα Ρωμανία, έτσι ώστε να ονομάζεται Θράκη - Ρωμανία.
Σύμφωνα με τους εμπνευστές της ιδέας:
Το ιστορικό εννοιολογικό πλαίσιο που περιέβαλλε το σχέδιο για τη Ρωμανία κατά το 1994, όταν εκφράστηκε δημόσια αυτό το αίτημα του Χαραλαμπίδη, το οποίο και έλαβε και οργανωτική μορφή με τη δημιουργία αστικής μη κερδοσκοπικής εταιρείας, είχε κυρίως να κάνει με την έξαρση του προσφυγικού προβλήματος, εξαιτίας των εθνοτικών συγκρούσεων στον Καύκασο και της πτώσης της Σοβιετικής Ένωσης. Η κριτική στο εγχείρημα έγινε από πολλές πλευρές αγγίζοντας ευρεία θεματολογία, από την αναγκαιότητα ίδρυσης μιας τέτοιας πόλης έως την ονομασία της.
Το 1997, 204 βουλευτές κατέθεσαν πρόταση στο κοινοβούλιο για τη δημιουργία της. Η πρόταση, εν τέλει, δεν οδήγησε σε ίδρυση πόλης ούτε σε μετονομασία της Θράκης.
Εργογραφία
Συνέγραψε 27 βιβλία συσχετιζόμενα με κοινωνικά, πολιτικά, ιστορικά και πολιτισμικά ζητήματα και τον πολιτικό αγώνα του ποντιακού λαού.
Πηγές
Κατηγορία:Έλληνες αρχηγοί κομμάτων Κατηγορία:Έλληνες κοινωνιολόγοι Κατηγορία:Έλληνες συγγραφείς Κατηγορία:Μέλη του Πανελλήνιου Απελευθερωτικού Κινήματος
Στιγματισμένες γυναίκες
Η ταινία Στιγματισμένες γυναίκες (αγγλ. Marked Woman) είναι αστυνομικό δράμα και Φιλμ νουάρ παραγωγής 1937 σε σκηνοθεσία Λόιντ Μπέικον. Πρωταγωνιστές της ταινίας είναι οι Μπέτι Ντέιβις, Χάμφρεϊ Μπόγκαρτ, Τζέιν Μπράιαν, Λόλα Λέιν, Ίζαμπελ Τζούελ, Ρόζαλιντ Μαρκίς, Άλεν Τζένκινς και Εντουάρντο Τσανέλι. Η ταινία είναι βασισμένη στην υπόθεση της δίκης του γκάνγκστερ Λάκι Λουτσάνο.
Υπόθεση
Ο περιβόητος νονός της νύχτας Τζόνι Βάνινγκ, (Εντουάρντο Τσανέλι), αναλαμβάνει τη διεύθυνση ενός κακόφημου νυχτερινού κέντρου, αναγκάζοντας τις γυναίκες που εργάζονται εκεί, να ξεγελούν τους θαμώνες του μαγαζιού οδηγώντας τους στην αίθουσα του τζόγου. Ένα βράδυ μια από αυτές η Μαίρη Ντουάιτ Στράουμπερ (Μπέτι Ντέιβις), προσεγγίζει τον Ραλφ Κρόφορντ (Ντέιμιαν Ο'Φλιν) και τον κάνει να χάσει μεγάλο χρηματικό ποσό στα ζάρια. Όταν εκείνος της εκμυστηρεύεται ότι δεν έχει χρήματα για να πληρώσει το ποσό κι ότι η επιταγή που άφησε ως πληρωμή ήταν ακάλυπτη, εκείνη τον συμβουλεύει να φύγει από το ξενοδοχείο που διαμένει και να γυρίσει στην πόλη του με το πρώτο τραίνο, ειδάλλως οι άνδρες του Βάνινγκ θα τον σκοτώσουν. Στο δρόμο για το σταθμό όμως ο άνδρας δολοφονείται. Την επομένη της δολοφονίας του, η αστυνομία βρίσκει το τηλέφωνο της Μαίρη στην τσέπη του και πηγαίνουν στο σπίτι της με ένταλμα σύλληψης. Στο αστυνομικό τμήμα η Μαίρη συναντά τον βοηθό εισαγγελέα Ντέιβιντ Γκράχαμ (Χάμφρεϊ Μπόγκαρτ), ο οποίος της ζητάει να τον βοηθήσει να ξεσκεπάσει τη σπείρα του Βάνινγκ. Η Μαίρη όμως, φοβούμενη για τη ζωή της αποφασίζει να ψευδομαρτυρήσει στη δίκη για τη δολοφονία του Κρόφορντ κι ο Βάνινγκ κι οι άνδρες του αφήνονται ελεύθεροι. Την ίδια περίοδο η Μαίρη δέχεται την επίσκεψη της αδελφής της, Μπέτι (Τζέιν Μπράιαν), η οποία φοιτεί σε κολλέγιο, με δίδακτρα πληρωμένα από τη Μαίρη. Η νεαρή κοπέλα που έχει την εντύπωση ότι η αδελφή της δουλεύει σε μαγαζί με ρούχα, εκπλήσσεται όταν μαθαίνει ότι η Μαίρη δουλεύει ως συνοδός κυριών. Ένα βράδυ μετά από έντονο καυγά που έχει με την αδελφή της η Μπέτι πηγαίνει σ' ένα πάρτι που οργανώνει ο Βάνινγκ. Ο σκληρόκαρδος γκάνγκστερ προσπαθεί να ωθήσει την νεαρή κοπέλα στην πορνεία και την σπρώχνει με αποτέλεσμα να πέσει από τις σκάλες. Η Μαίρη τότε ορκίζεται να πάρει εκδίκηση και βρίσκει τον Γκράχαμ λέγοντας του ότι θα τον βοηθήσει να συλλάβει τα μέλη της σπείρας του Βάνινγκ. Ο Βάνινγκ όμως βάζει τους άνδρες του να χτυπήσουν και να σημαδέψουν την νεαρή γυναίκα στο πρόσωπο. Στη δίκη που ακολουθεί η Μαίρη και οι άλλες γυναίκες του κλαμπ, καταθέτουν ενάντια στον Βάνινγκ, στέλνοντας εκείνον και τους άνδρες του σε ισόβια κάθειρξη.
Πληροφορίες παραγωγής
Η ταινία ήταν μεγάλη επιτυχία για την εταιρία Warner Bros. και ήταν μια από τις σημαντικότερες ταινίες της πρώιμης καριέρας της Ντέιβις, η οποία μόλις είχε επιστρέψει από την Αγγλία, έχοντας χάσει στη δικαστική διαμάχη που είχε με την εταιρία, μέσω της οποίας ζητούσε καλύτερα σενάρια. Η Ντέιβις ήταν ενθουσιασμένη με το σενάριο κι ο Τζακ Γουόρνερ ήταν επίσης ευχαριστημένος με το γεγονός ότι η ηθοποιός είχε αρχίσει να έχει το κοινό της και να προσελκύει κόσμο στους κινηματογράφους.
Παρά το γεγονός ότι στην αρχή της ταινίας αναφέρεται ότι τα πρόσωπα και τα γεγονότα είναι φανταστικά η ταινία είναι βασισμένη σε βιβλίο του εισαγγελέα Τόμας Ε. Ντιούι, που έγινε διάσημος κατά τη δεκαετία του '30 εφόσον κατάφερε να πιάσει και να καταδικάσει τον γκάνγκστερ Λάκι Λουτσιάνο, αρχηγό του οργανωμένου εγκλήματος στη Νέα Υόρκη των αρχών της δεκαετίας του '30. Ο χαρακτήρας του Χάμφρεϊ Μπόγκαρτ στην ταινία βασίζεται σε εκείνον του Ντιούι. Η Warner Bros. αναγκάστηκε να κάνει αλλαγές στην υπόθεση, προκειμένου να αποφευχθεί η λογοκρισία, κάνοντας τις πόρνες που δούλευαν στα χαμαιτυπία του Λουτσιάνο συνοδούς.
Τα γυρίσματα της ταινίας ξεκίνησαν στις 9 Νοεμβρίου 1936 στα στούντιο της Warner στο Μπέρμπανκ με αρχικό τίτλο "The Men Behind". Ο σκηνοθέτης Μάικλ Κερτίζ αντικατέστησε τον Λόιντ Μπέικον όταν εκείνος βρισκόταν σε μήνα του μέλιτος. Κατά τη διάρκεια των γυρισμάτων ο Χάμφρεϊ Μπόγκαρτ γνωρίστηκε με την τρίτη του σύζυγό του Μάγιο Μεθό την οποία και παντρεύτηκε το 1938.
Η Μπέτι Ντέιβις ήταν απογοητευμένη με το μακιγιάζ που της είχαν κάνει στη σκηνή της ταινίας όπου βρίσκεται στο δωμάτιο του νοσοκομείο, μετά από ξυλοδαρμό. Σύμφωνα με την ηθοποιό τίποτα δεν υποδήλωνε ότι την είχαν χτυπήσει, γι' αυτό λοιπόν η γυναίκα πήγε στο γιατρό της, του εξήγησε τα τραύματα που αναφέρονται στο σενάριο ότι υπέστη ο χαρακτήρας που ερμήνευε κι εκείνος τις έβαλε τους κατάλληλους επίδεσμους. Όταν γύρισε στην εταιρία ο θυρωρός στη Warner πήρε τηλέφωνο τον Χαλ Ουόλις για να του πει ότι η Ντέιβις είχε ατύχημα.
Βραβεία
Διεθνές Φεστιβάλ Κινηματογράφου Βενετίας Βράβευση:
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1937 Κατηγορία:Αγγλόφωνες ταινίες Κατηγορία:Αμερικανικές ασπρόμαυρες ταινίες Κατηγορία:Ταινίες παραγωγής Warner Bros. Κατηγορία:Αμερικανικές αστυνομικές δραματικές ταινίες Κατηγορία:Φιλμ νουάρ Κατηγορία:Ταινίες σε σκηνοθεσία Λόιντ Μπέικον
Νικόλαος Μαυροκορδάτος (1837-1903)
Ο Νικόλαος Μαυροκορδάτος (1837 - 31 Ιανουαρίου 1903) ήταν Έλληνας βουλευτής και υπουργός.
Βιογραφία
Γεννήθηκε στη Τεργέστη και ήταν γιος του Αλέξανδρου Μαυροκορδάτου και της Χαρίκλειας Αργυροπούλου. Σπούδασε νομικά στην Αθήνα και στο Παρίσι και τον Αύγουστο του 1858 διορίστηκε β΄ γραμματέας της Ελληνικής πρεσβείας στην Κωνσταντινούπολη. Το 1866 διορίστηκε νομάρχης Κερκύρας, θέση στην οποία παρέμεινε μέχρι το 1869. Στη συνέχεια κατάφερε να εκλεγεί βουλευτής με το Τρικουπικό κόμμα ενώ χρημάτισε υπουργός Εκκλησιαστικών & Δημόσιας Εκπαίδευσης στην Κυβέρνηση Χαριλάου Τρικούπη του 1878 και στην κυβέρνηση του 1880. Διετέλεσε πρεσβευτής της Ελλάδας στο Παρίσι (1882-1885), στην Αγία Πετρούπολη (1886-1889) και στην Κωνσταντινούπολη (1889-1902). Το 1895 συμμετείχε στις διαπραγματεύσεις συμβιβασμού στο Λονδίνο ενώ το 1897 υπέγραψε ως πληρεξούσιος της Ελλάδας την συνθήκη ειρήνης στην Κωνσταντινούπολη μεταξύ Ελλάδας και Τουρκίας. Το 1902 παραιτήθηκε από τη θέση του πρεσβευτή για να ξαναεκλεγεί βουλευτής. Σε περίπτωση παραίτησης του Αλέξανδρου Ζαΐμη θεωρείτο ως επικρατέστερος διάδοχος του για την αρχηγία του Τρικουπικού κόμματος. Επίσης είχε χρηματίσει πρόεδρος του συλλόγου «προς διάδοσιν των ελληνικών γραμμάτων» την περίοδο 1871-1882.
Απεβίωσε ξαφνικά στην Αθήνα στις 31 Ιανουαρίου του 1903. Ήταν παντρεμένος με την ρουμάνικης καταγωγής Ελένη Μπαλς και είχε τέσσερα παιδιά, τον Αλέξανδρο, την Σοφία, μετέπειτα σύζυγο του στρατηγού Αλέξανδρου Σούτσου, με τον οποίο απέκτησε μεταξύ άλλων την Ελένη, σύζυγο του Βασίλειου Μελά, την Χαρίκλεια, μετέπειτα σύζυγο του Γεωργίου Μπαλτατζή και τον Γεώργιο.
Basshunter
Ο Γιόνας Έρικ Άλτμπεργκ (σουηδικά: Jonas Erik Altberg, 22 Δεκεμβρίου 1984), περισσότερο γνωστός με το ψευδώνυμο Basshunter είναι Σουηδός μουσικός και ντισκ τζόκεϊ.
Γεννήθηκε στο Χάλμσταντ της Σουηδίας στις 22 Δεκεμβρίου του 1984 και αυτοχαρακτηρίζεται ως Eurodance μουσικός, παρά το γεγονός ότι οι περισσότεροι τον εντάσσουν στους καλλιτέχνες της ηλεκτρονικής μουσικής.
μικρογραφία|αριστερά|100px|Ο Basshunter το 2007. Τα πιο γνωστά τραγούδια του είναι "Boten Anna" (για ένα IRC bot) και το "Vi sitter i Ventrilo och spelar DotA".Το πρώτο του άλμπουμ, με τίτλο The Bassmachine, κυκλοφόρησε το 2004. Τον Απρίλιο του 2006 υπέγραψε το πρώτο του σημαντικό επαγγελματικό συμβόλαιο με τη Warner. Με το πρώτο του single, "Boten Anna" έκανε μεγάλη διεθνή επιτυχία. Μάλιστα έγινε το πρώτο τραγούδι στη σουηδική γλώσσα που κατέκτησε την κορυφή στα τσαρτς της Ολλανδίας. Η αγγλική του έκδοση ("Now You're Gone") ήταν νούμερο 1 στο Ηνωμένο Βασίλειο τον Ιανουάριο του 2008.
Ο καλλιτέχνης έχει διαγνωστεί με το σύνδρομο Τουρέτ, που σημαίνει ότι σπαταλά πολλή ενέργεια και είναι καταβεβλημένος.
Εξωτερικοί σύνδεσμοι
Κατηγορία:Νικητές World Music Awards Κατηγορία:Σουηδοί τραγουδιστές Κατηγορία:Σουηδοί DJs Κατηγορία:Eurodance μουσικοί Κατηγορία:Καλλιτέχνες της Ultra Records Κατηγορία:Μουσικοί της techno
Ιζ
Το Ιζ, (κροατικά: Iž) είναι νησί της Κροατίας στην Αδριατική Θάλασσα. Έχει έκταση 16,5 τ.χλμ. και 557 κατοίκους σύμφωνα με την απογραφή του 2001. Πρωτεύουσα του νησιού είναι το Ιζ Βέλι με 450 κατοίκους.
Παραπομπές
Ιζ
NGC 1140
Ο NGC 1140 είναι ένας ακανόνιστος γαλαξίας στον νότιο αστερισμό Ηριδανό. Εκτιμήσεις με τη μέθοδο Tully-Fisher τοποθετούν τον γαλαξία αυτόν σε απόσταση περί τα 59 εκατομμύρια έτη φωτός από τη Γη. Ανακαλύφθηκε στις 22 Νοεμβρίου 1786 από τον Ουίλιαμ Χέρσελ. Αργότερα ο Γιόχαν Ντράιερ τον περιέγραψε ως «αρκετά φωτεινό, μικρό, στρογγυλό, παρόμοιο με αστέρα» στον Νέο γενικό αστρονομικό κατάλογο (NGC).
Ο NGC 1140 είναι ένας «αστρογόνος γαλαξίας», δηλαδή σε αυτόν γεννιούνται νέοι αστέρες με πολύ γρήγορους ρυθμούς. Στην πραγματικότητα, ενώ είναι δέκα φορές μικρότερος σε διάμετρο από τον Γαλαξία μας, παράγει αστέρες με ρυθμό 0,65 ηλιακή μάζα ανά έτος, δηλαδή περίπου το ίδιο με τον Γαλαξία μας. Οι φωτογραφίες του NGC 1140 δείχνουν φωτεινές γαλανόλευκες και ερυθρές αστρογόνες περιοχές, παρόμοιες με αυτές του NGC 1569. Η παρούσα φάση στην αστρογένεση εκτιμάται ότι άρχισε πριν από 65 εκατομμύρια έτη, δηλαδή παρατηρούμε τον γαλαξία όπως ήταν μετά από 5 εκατομμύρια έτη αστρογενέσεως. Η μικρή τουμεταλλικότητα καθιστά τον NGC 1140 παρόμοιο με αρχέγονους γαλαξίες.
Ο γαλαξίας αυτός έχει τόσους πολλούς αστέρες Βολφ-Ραγιέ (κυανούς αστέρες πολύ μεγάλης μάζας και λαμπρότητας), ώστε το φάσμα του προσομοιάζει με το φάσμα αυτών των αστέρων, που έχουν ευρείες γραμμές εκπομπής. Οι γαλαξίες που παρουσιάζουν αυτό το φαινόμενο είναι γνωστοί και ως «γαλαξίας Βολφ-Ραγιέ», και είναι αρκετά σπάνιοι επειδή οι αστέρες Βολφ-Ραγιέ ζουν πολύ λίγο. Για τον λόγο αυτό, οι όροι «αστρογόνος γαλαξίας» και «γαλαξίας Βολφ-Ραγιέ» ειναι πρακτικά συνώνυμοι.
Εξωτερικοί σύνδεσμοι
Κατηγορία:Ακανόνιστοι γαλαξίες 1140 Κατηγορία:Ηριδανός (αστερισμός)
Σούνα
Με τον όρο σούνα (سنة, ) ορίζεται μία γραπτή συλλογή που περιλαμβάνει αναφορές σχετικά με τη ζωή και το έργο του προφήτη Μωάμεθ, του ιδρυτή της θρησκείας του Ισλάμ. Συγκεκριμένα λέγεται ότι παραθέτει επακριβώς τα λόγια, τις πράξεις, τη διδασκαλία, καθώς και τις απαγορεύσεις του προφήτη, θεμελιώδη στοιχεία και παράδειγμα προς μίμηση για όλες τις πτυχές του βίου του μουσουλμάνου πιστού. Περιλαμβάνει ακόμη και αναφορές σχετικά με τον βίο των συντρόφων του. Η Σουνά αποτελεί τμήμα ενός ευρύτερου συνόλου μουσουλμανικών θρησκευτικών συλλογών, των Χαντίθ και σε αντίθεση με άλλες από αυτές τις συλλογές, ακολουθείται κατά γράμμα και θεωρείται άκρως σημαντική και αξιοσέβαστη από όλους τους Μουσουλμάνους εξίσου.
Εξωτερικοί σύνδεσμοι
Κατηγορία:Ισλαμική ορολογία
Δράβος
Ο Δράβος ή Ντράβα (ιταλικά, σλοβενικά, κροατικά: Drava, ουγγρικά: Dráva, γερμανικά: Drau) είναι παραπόταμος του Δούναβη που πηγάζει από τις Δολομιτικές Άλπεις και τα νερά του χύνονται μέσω του Δούναβη στη Μαύρη Θάλασσα. Έχει μήκος 749 χλμ., η λεκάνη απορροής του καταλαμβάνει έκταση 11.828 τετραγωνικών χιλιομέτρων και διασχίζει 5 ευρωπαϊκές χώρες.
Πριν τον Β΄ Παγκόσμιο πόλεμο στη Σλοβενία, στο πλαίσιο του βασιλείου της Γιουγκοσλαβίας υπήρξε και επαρχία του Ντράβα με πρωτεύουσα την Λιουμπλιάνα.
Γεωγραφία
Οι πηγές του Δράβου βρίσκονται σε Ιταλικό έδαφος, κοντά στα σύνορα με Αυστρία στην περιφέρεια του Τρεντίνο-Άλτο Άντιτζε κοντά στην Ιταλική πόλη Ντομπιάκο. Από εκεί ξεκινάει σαν ένα μικρό ρέμα και λίγο πιο κάτω στην πόλη Σαν Κάντιντο δέχεται τα νερά του παραπόταμου Ρίο Σέστο και παίρνει την μορφή ποταμού. Φτάνοντας στην τοποθεσία Πράτο αλλά Ντράβα μπαίνει σε αυστριακό έδαφος και στην Κοιλάδα του Δράβου, μετά 30 χιλιόμετρα δέχεται τα νερά του Ίσελ. Μετά από 55 χιλιόμετρα δέχεται τα νερά του Μολ, παίρνει νοτιοανατολική κατεύθυνση και γίνεται πλωτός.
Στη συνέχεια ο Δράβος μπαίνει στη Σλοβενία και την Κροατία, ενώ στην πορεία του στην Κροατία, ένα τμήμα του αποτελεί το σύνορο με την Ουγγαρία. Λίγο πριν τα σύνορα Κροατίας - Σερβίας, 7,5 χιλιόμετρα νότια της πόλης του Όσιγιεκ χύνεται στο Δούναβη. Είναι ο μεγαλύτερος ποταμός που πηγάζει από την Ιταλία, ο μεγαλύτερος που περνά από την χώρα, ο τέταρτος μεγαλύτερος παραπόταμος του Δούναβη μετά τους Τίσα, Σάβο και Προύθο. Στην πορεία περνά από πολλές μεγάλες πόλεις όπως το Λιντς, το Μάριμπορ, το Φίλλαχ, το Όσιγιεκ, το Βάραζντιν, το Πτούι και πολλές μικρότερες κωμοπόλεις.
Το οικοσύστημα του Δράβου
Στον Δράβο και στο τμήμα που βρίσκεται στην Ιταλία έχουν γίνει μετά το 1965-66 πολλές παρεμβάσεις για την ρύθμιση της κοίτης του, λόγω των συχνών πλημμυρών που έφεραν μεγάλες καταστροφές στο οικοσύστημα. Από το 1998 μια περιοχή περίπου 70 χλμ. στα σύνορα Ιταλίας - Αυστρίας προστατεύεται από την συνθήκη «Φύση 2000». Ο Δράβος είναι πλούσιος σε ψάρια, με πιο γνωστό τον σολομό του Δούναβη, του οποίου όμως ο πληθυσμός έχει μειωθεί λόγω της ρύπανσης.
Πίνακας μεταλλίων Χειμερινών Ολυμπιακών Αγώνων 2002
[[Αρχείο:2002 Winter Olympic Games medals map.png|thumb|400px|Χάρτης με τις χώρες που κατέκτησαν μετάλλιο κατά τη διάρκεια των Αγώνων.
Υπόμνημα:
Χώρες που κέρδισαν τουλάχιστον ένα χρυσό μετάλλιο.
Χώρες που κέρδισαν τουλάχιστον ένα αργυρό μετάλλιο.